recursal/SuperWikiNEXT-32B huggingface dataset:
**தெற்குச் சகோதரர் தீவு** (South Brother Island ) என்பது இந்தியப் பெருங்கடலில் மக்கள் குடியேறாத ஓர் தீவாகும், இது அந்தமான் தீவுக்கூட்டத்தின் ஒரு பகுதியாகும். இது சிறிய அந்தமான் தீவுக்கு வடகிழக்கில் 9.5 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும். 

இந்த தீவு தோராயமாக பீன் வடிவத்தில் உள்ளது, சுமார் 1800 மீட்டர் முதல் 630 மீ வரை, வடக்கு பக்கத்தில் ஒரு பரந்த விரிகுடா உள்ளது. இது கிட்டத்தட்ட தட்டையானது. மேலும், இது அடர்த்தியான மரங்களால் சூழப்பட்டுள்ளது. ஒரு குறுகிய கடற்கரையால் சூழப்பட்டுள்ளது. இட்தீவின் மத்திய பகுதி புயல் காலங்களில் ஒரு ஏரியாக மாறுகிறது. இந்த தீவில் 1987 ஆம் ஆண்டு நிறுவப்பட்ட 1.24 கிமீ பரப்பளவு கொண்ட 2 வனவிலங்கு சரணாலயங்கள் உள்ளது. 

19 ஆம் நூற்றாண்டின் இறுதியில், கடல் ஆமைகளைப் பிடிக்க எப்போதாவது தீவுக்கு வரும் ஒங்க் பழங்குடியினரை பார்வையிட்டது; ஒரு பயணி 30 பேரை கொண்டிருக்கும் "மூங்கிலால் வேயப்பட்ட கட்டில்களுடன்" சில குடிசைகளைக் கண்டுபிடித்ததாக தெரிவிக்கிறார். பெரிய அந்தமானியர்களுடனான மோதல்களில் தீவு அவர்களின் வரம்பாகத் தெரிந்தது.  1890 முதல் 1930 வரை, பெரிய அந்தமானிய பழங்குடியினரை அடுத்து, தெற்கு பெரிய அந்தமான் தீவுக்கு ஓங்க் விரிவாக்கத்திற்கான பாதையின் ஒரு பகுதியாக இது கருதப்படுகிறது.

மேலும் காண்க
------------

* வடக்கு சகோதரர் தீவு, இந்தியா

குறிப்புகள்
-----------

1. ↑  Government of India, *Directory of Wildlife Protected Areas in India பரணிடப்பட்டது 25 ஆகத்து 2003 at Archive.today*. Accessed on 2012-07-03.
2. ↑  M. V. Portman (1899), *A history of our Relations with the Andamanese*, Volume II. Office of the Government Printing, Calcutta, India.
3. ↑  George Weber (~2009), *The Tribes பரணிடப்பட்டது 2009-03-02 at the வந்தவழி இயந்திரம்*. Chapter 8 in *The Andamanese பரணிடப்பட்டது 5 ஆகத்து 2012 at the வந்தவழி இயந்திரம்*. Accessed on 2012-07-03.
**ஜோதி மிர்தா** (*Jyoti Mirdha*)(பிறப்பு 26 சூலை 1972) ஒரு இந்திய அரசியல்வாதியாவார். இவர் பதினைந்தாவது மக்களவைக்கு (2009-2014) இராஜஸ்தானின் நாகௌர் மக்களவைத் தொகுதியிலிருந்து இந்திய தேசிய காங்கிரஸ் கட்சி வேட்பாளராகத் தேர்ந்தெடுக்கப்பட்டார்.

குடும்பம் மற்றும் ஆரம்ப வாழ்க்கை
--------------------------------

ஜோதி மிர்தா கெலாட் ராம் பிரகாஷ் மிர்தா மற்றும் வீணா மிர்தாவின் மகளும் மற்றும் ஒரு முக்கிய அரசியல்வாதியான நாதுராம் மிர்தாவின் பேத்தியும் ஆவார்.

அரசியல் வாழ்க்கை
----------------

ஜோதி மிர்தா பதினைந்தாவது மக்களவையில் நாகௌர் நாடாளுமன்றத் தொகுதியைப் பிரதிநிதித்துவப்படுத்தினார். மேலும், இந்திய தேசிய காங்கிரசின் உறுப்பினராவார். இவர் 2009்ஆம் ஆண்டில் 1.55 லட்சம் வாக்குகள் வித்தியாசத்தில் வெற்றி பெற்றார். சுகாதாரம் மற்றும் குடும்ப நலன் தொடர்பான நாடாளுமன்ற நிலைக்குழுவின் உறுப்பினராக பல விடயங்களில் அவர் ஒரு பொருள் நிறைந்த தாக்கத்தை ஏற்படுத்தியுள்ளார். மேலும், பொதுவான மருந்துகள் தொடர்பான பிரச்சினைகள் குறித்து விவாதித்துள்ளார். மரபியல் பிரச்சனைகளுக்கான மருந்துகள், விலைக் கட்டுப்பாட்டு வரம்பின் கீழ் இன்னும் பல பொது மருந்துகளைக் கொண்டு வருதல், மருந்து நிறுவனங்களின் ஆராய்ச்சி மற்றும் மேம்பாட்டுக்கான குறைந்த செலவு, உறுப்பு தானம் தொடர்பான சட்டம் மற்றும் மனித சடைப்புத்துத் தீ நுண்மி தடுப்பூசி ஆகியவை தொடர்பான விவாதங்களிலும் பங்கெடுத்துள்ளார்.

மருந்துகளின் சில்லறை விலைகள் மீது கடுமையான கட்டுப்பாடுகளைக் கொண்டுவர வேண்டும் என்று மிர்தா வலியுறுத்தியுள்ளார். "வெறுமனே, சந்தைப்படுத்தப்படும் 900 அல்லது அதற்கு மேற்பட்ட மூலக்கூறுகள் விலைக் கட்டுப்பாட்டுக்குள் கொண்டுவரப்பட வேண்டும், ஏனெனில் உற்பத்தியாளர்கள் விலைக் கட்டுப்பாட்டு மருந்துகளிலிருந்து வெளியில் இருக்கும் வகைப்பாட்டிற்கு சுதந்திரமாக இடம்பெயர்வதால் பகுதி கட்டுப்பாடு பயனுள்ளதாக இருக்காது" என்று கூறியுள்ளார். 2010 ஆம் ஆண்டில், மருத்துவர்கள் மருந்து நிறுவனங்களால் பரிசுகள் மற்றும் பயணச்சலுகைகளால் இலஞ்சம் பெறுவதற்கான வாய்ப்பைத் தருவதாக மிர்தா கவலை தெரிவித்தார். இங்கிலாந்து, ஸ்காட்லாந்து போன்ற நாடுகளுக்கு கோடைகால பயணத்திற்காக 11 மருத்துவர்கள் மற்றும் அவர்களது குடும்ப உறுப்பினர்கள் 30 பேர் ஆகியோருக்கு மருந்து நிறுவனங்கள் இலஞ்சம் கொடுத்ததாகக் கூறி அப்போதைய பிரதமர் மன்மோகன் சிங்கிற்கு ஆதாரங்களை அனுப்பினார். தனது கடிதத்தில், மருந்து நிறுவனங்களிலிருந்து மருத்துவர்கள் உதவிகளை ஏற்றுக்கொள்வதைத் தடுக்கும் நோக்கம் இருக்கும் அதே வேளையில் நிறுவனங்கள் இந்த பரிசுகளை வழங்குவதைத் தடுக்க வழி வகை செய்யப்படவில்லை என்ற குறைபாட்டையும் தெரிவித்தார்.

பதவிகள்
-------

* 2009 ஆம் ஆண்டில் 15 வது மக்களவைக்கு தேர்ந்தெடுக்கப்பட்டார்.
* சுகாதார மற்றும் குடும்ப நலக் குழு உறுப்பினர் - 31 ஆகஸ்ட் 2009 முதல் 31 ஆகஸ்ட் 2012 வரை
* பெண்கள் அதிகாரம் பெறுவதற்கான குழு உறுப்பினர் - 23 செப்டம்பர் 2009 முதல் ஆகஸ்ட் 31, 2012 வரை
* விவசாயக் குழு உறுப்பினர், 31 ஆகஸ்ட் 2012 முதல் 30 ஏப்ரல் 2014 வரை
* நிறுவன அமைப்பு, எய்ம்ஸ், புது தில்லி - முன்னாள் உறுப்பினர்

குறிப்புகள்
-----------

1. ↑  Singh, Khomba (May 19, 2012). "NGOs, MP Jyoti Mirdha demand wider drugs under price control". *The Economic Times*. .
2. ↑  "MP joins drug price chorus". *The T elegraph*. May 18, 2012. .
3. ↑  Das, Soma (May 19, 2012). mirdha-tells-gom/951110 "Bring all drugs under essential list, Mirdha tells GoM" (in en-gb).  mirdha-tells-gom/951110.
**மீனாட்சி பானர்ஜி** (*Meenakshi Banerjee*) என்பர் ஓர் இந்திய நீலப்பச்சைப்பாசியில் ஆய்வு மேற்கொண்ட அறிவியலாளர் ஆவார். இவர் டெக்சாசுன் ஹூஸ்டனில் உள்ள ரைஸ் பல்கலைக்கழகத்தில் பயன்பாட்டு அல்கா ஆராய்ச்சி மையத்தின் தலைவர் ஆவார். இவர் போபாலில் உள்ள பர்கத்துல்லா பல்கலைக்கழகத்தின் உயிரியல் துறையின் முன்னாள் தலைவர் ஆவார்.

கல்வி
-----

பானர்ஜி தனது பள்ளிப்படிப்பை ஆசான்சோலில் உள்ள ஐரிஷ் கன்னிமாடப் பள்ளியில் முடித்தார். பின்னர் ராஞ்சி பல்கலைக்கழகத்தின் நிர்மலா கல்லூரியில் அறிவியல் பயின்றார். இவர் இளநிலை தாவரவியல் பயில பனாரசு இந்து பல்கலைக்கழகத்தில் சேர்ந்தார். இந்த பாடத்தில் இவருக்கு இருந்த ஆர்வம் காரணமாக தாவரவியலில் முதுநிலைப் பட்டம் பயில வழிவகுத்தது. இக்கல்வியின் போது நீலப்பச்சைபாசியில் ஆர்வத்தை வளர்த்துக் கொண்டார்.

பணி
---

பானர்ஜி 1989-ல் பர்கத்துல்லா பல்கலைக்கழகத்தில் விரிவுரையாளராகச் சேர்ந்தார். இவர் 1997-ல் இணைப்பேராசிரியராகவும், 2005-ல் பேராசிரியராகவும் ஆனார். பல்கலைக்கழகத்தில் உயிரியல் துறையின் தலைவராகச் செயல்பட்டார்.

விருது
------

பானர்ஜி 2010ஆம் ஆண்டிற்கான முனைவர் கே. என். கட்ஜு மாநில அளவிலான அறிவியல் விருதைப் பெற்றார். பானர்ஜி தேசிய அறிவியல் அகாதமியின் வாழ்நாள் உறுப்பினராக உள்ளார்.

ஆய்வு
-----

இவரது தற்போதைய ஆய்வுகள் பாசி உயிர் உரங்களில் அரிய வகை மருத்துவத் தாவரங்களைப் பரப்புவதற்கான ஆராய்ச்சி ஆகும். வாழ்வின் எல்லையில் வாழும் குளிர் மற்றும் வெப்பமான பாலைவனங்கள் உட்பட பல்வேறு வாழ்விடங்களிலிருந்து நீலப்பச்சைப்பாசி குறித்த ஆய்வினை மேற்கொண்டு வருகிறார். கழிவுநீரைச் சுத்திகரிக்கவும் உயிரி எரிபொருளை உருவாக்கவும் பாசிகளைப் பயன்படுத்துவது குறித்து இவர் ஆய்வுக் கட்டுரைகள் வெளியிட்டுள்ளார்.

மேற்கோள்கள்
-----------

1. 1 2  "Barkatullah University Profile" இம் மூலத்தில் இருந்து 23 January 2013 அன்று. பரணிடப்பட்டது... பார்த்த நாள்: 13 March 2014.
2. ↑  "Madhya Pradesh government announces names of science awardees".. பார்த்த நாள்: 2014-03-14.
3. ↑  "Biofuels From Algae In Wastewater".. பார்த்த நாள்: 14 June 2023.
**பனிப்புலம்** அல்லது **பணிப்புலம்** என்பது, இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் சில்லாலை, மாதகல் ஆகிய ஊர்களை வடக்கு எல்லையாகவும்; வடலியடைப்பு, பண்டத்தரிப்பு, சில்லாலை என்னும் ஊர்களைக் கிழக்கு எல்லையாகவும்; பண்ணாகத்தைத் தெற்கு எல்லையாகவும்; சுழிபுரத்தையும், பறாளாயையும் மேற்கு எல்லையாகவும் கொண்ட ஒரு கிராம அலுவலகர் பிரிவு கிராம‍மாகும். இக்கிராம அலுவலர் பிரிவிற்குள் காலையடி, செருக்கற்புலம், செட்டியகுறிச்சி, சாந்தை எனும் ஊர்களும் அடங்கியுள்ளது.

நிறுவனங்கள்
-----------

இங்கே முத்துமாரி அம்மன் கோயில், காலையடி ஞானவேலாயுதர் கோயில், சாந்தை சித்திவிநாயகர் கோயில், சம்புநாதீஸ்வரர் கோயில், கண்ணகி கோயில் என்பன உள்ளன. இவைதவிரப் பல்வேறு கடவுளருக்கான சிறிய கோயில்களையும் இங்கே காணலாம்.
இவ்வூரில் பண்ணாகம் வடக்கு (காலையடி) அமெரிக்க மிசன் தமிழ்க் கலவன் பாடசாலை, சாந்தை சிற்றம்பல வித்தியாலயம், சுழிபுரம் வடக்கு ஆறுமுக வித்தியாலயம் என்னும் பாடசாலைகள் உள்ளன.
பணிப்புலம் அம்பாள் சனசமூக நிலையம், பணிப்புலம் கிராம அபிவிருத்திச் சங்கம், காலையடி மறுமலர்ச்சி மன்றம் எனும் அமைப்புகள் அமைந்துள்ளன.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 26.
2. ↑  "Uyarap-pulam, Koḻuntup-pulavu, Kēppā-pilavu, Koṟ-pulō". TamilNet. May 4, 2013. .

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

வெளியிணைப்புக்கள்
-----------------

* பணிப்புலம் மக்களும் வாழ்க்கை வரலாறும் பரணிடப்பட்டது 2016-03-04 at the வந்தவழி இயந்திரம் - பணிப்புலம் இணையத்தளம்
**சாமன் லால் சாமன்** (ஆங்கிலம்:Chaman Lal Chaman ) என்பவர் லண்டனைச் சேர்ந்த பிரபல பஞ்சாபி கவிஞரும், பாடலாசிரியரும் மற்றும் வானொலி ஒலிபரப்பாளரும் ஆவார். 1979 ஆம் ஆண்டில் ஜக்ஜீத் சிங் பாடிய *சௌன் தா மகினா* என்ற பிரபலமான பஞ்சாபி பாடலை எழுதியுள்ளார். அவர் உருது மற்றும் இந்தி மொழியிலும் எழுதுகிறார்.

அவர் குரிந்தர் சாதாவின் *பிரைட் அன்ட் பிரீஜுடிசு* என்றத் திரைப்படத்திற்காக ஒரு பங்க்ரா பாடலை எழுதியுள்ளார். திரைப்படத்தில் அனு மாலிக் இசையமைத்திருந்தார். நடிகை ஐஸ்வர்யா ராய் நடித்துள்ளார். மேலும் இந்தப் படத்தில் ஜக்ஜித் சிங் மற்றும் அவரது மனைவி சித்ரா சிங் ஆகியோர் பல பாடல்கள் மற்றும் கசல்கள் இயற்றியுள்ளனர். இவரது பாடல்களை பிரபல இந்திய பாடகர்களான ஆஷா போஸ்லே, குமார் சானு மற்றும் சோனு நிகாம் ஆகியோரும் பாடியுள்ளனர்.

கென்யா மற்றும் பிரித்தனில் வானொலி தொகுப்பாளராக பணியாற்றிய அவர், சுனில் தத், ஜவகர்லால் நேரு மற்றும் நௌசாத் உள்ளிட்ட நூற்றுக்கும் மேற்பட்ட பிரபலங்களை பேட்டி கண்டுள்ளார்.

2010 இல் இவர் ஊடகங்கள், கலை மற்றும் கலாச்சாரத்தில் செய்த சாதனைகளுக்காக கௌரவிக்கப்பட்டார். இதற்காக லண்டனில் இவருக்கு ஆசிய சாதனையாளர் தங்க விருது வழங்கப்பட்டது.

ஆரம்பகால வாழ்க்கை மற்றும் படைப்புகள்
------------------------------------

சாமன் பஞ்சாபின் ஜலந்தர் மாவட்டத்திலுள்ள பாஸ்லா என்ற சிறிய கிராமத்தில் பிறந்தார். அவர் ஒரு குழந்தையாக இருந்தபோது அவரது தாயார் இறந்துவிட்டார். அவரது தந்தை அவரை கென்யாவுக்கு அழைத்துச் சென்றார். அங்கு இவர் 1950 கள் மற்றும் 1960 களில் நைரோபியில் கென்ய வானொலியான தி வாய்ஸ் ஆஃப் கென்யாவின் தொகுப்பாளராக பணியாற்றினார். மேலும் அங்கு நூற்றுக்கும் மேற்பட்ட பிரபலங்களை பேட்டி கண்டுள்ளார். குறிப்பிடத்தக்க பாலிவுட் நடிகர் சுனில் தத் கென்யாவுக்கு வருகை புரிந்தபோது அவர வானொலிக்காக பேட்டி கண்டுள்ளாஅர்

பின்னர், 1956 முதல் 1974 வரை கிட்டத்தட்ட 18 ஆண்டுகள் கென்யாவிலேயே கழித்தார். பின்னர், அவர் பிரித்தனுக்குச் சென்று பிரித்தானிய ஒலிபரப்புக் கூட்டுத்தாபனம் (பிபிசி) மற்றும் இங்கிலாந்தின் பஞ்சாப் வானொலியின் ஆசியப் பிரிவில் பணியாற்றினார்.

அவர் லண்டனில் *கீத்மாலா* என்ற முதல் இந்திய வணிக வானொலி நிகழ்ச்சியைத் தொடங்கினார். இது ஆசிய புலம்பெயர்ந்தோரிடையே ஆத்திரமடைய வைத்தது. 1990 களில் பிரித்தானிய ஒலிபரப்புக் கூட்டுத்தாபனத்தின்(பிபிசி) தொலைக்காட்சி ஒன்று மற்றும் பிபிசி வானொலி நான்கு ஆகியவற்றில் வாராந்திர நிகழ்ச்சிகளையும் தொகுத்து வழங்கினார்.

### இலக்கியப் படைப்புகள்

தனது 13 ஆவது வயதில், குரு நானக் தேவின் பிறந்த நாளில் ஒரு கவிதை எழுதினார். அதற்காக அவருக்கு ஒரு ரூபாய் சன்மானம் வழங்கப்பட்டது. இது அவருக்குள் இருந்த கவிஞரைத் தூண்டியது. அதன் பிறகு அவர் பல கவிதைகளை எழுதினார். தனது கவிதைகளின் மூன்று தொகுப்புகளையும் வெளியிட்டுள்ளார்.

இந்தியாவின் 50 வது ஆண்டுவிழா மற்றும் பாக்கித்தானின் சுதந்திரத்தின் போது, பிரபல பஞ்சாபி எழுத்தாளர் பல்வந்த் கார்கி இயக்கிய *சரே ஜஹான் சே ஆச்சா* என்ற நாடகத்தை எழுதினார். இதற்கு கசல் பாடகர் ஜக்ஜித் சிங் இசையமைத்தார். 1997 மற்றும் 98 ஆம் ஆண்டுகளில் லண்டன் மற்றும் பிரித்தனின் பிற நகரங்களில் அரங்கேறியபோது இது ஒரு பெரிய வெற்றியாக அமைந்தது.

மேலும் காண்க
------------

* பல்வந்த் கார்கி

குறிப்புகள்
-----------

1. 1 2 3  "'Poetry and lyrics are my first love'". DNAIndia.com. 30 July 2008. .
2. ↑  "Chaman Lal Chaman talks about his life". பிபிசி. .
3. 1 2 3 4  "Chaman blooms in Britain". AsianAffairs.in. January 2010. .
**ஜெய் ஜகதீஷ்** (Jai Jagadish) (பிறப்பு 29 சூன் 1954  ) கன்னட திரையுலகில் ஒரு இந்திய திரைப்பட நடிகராகரும், இயக்குனரும், தயாரிப்பாளருமாவார் ஆவார். *பலிதாம்ஷா* (1976) என்றத் திரைப்படத்தில் நடிகராக தனது வாழ்க்கையைத் தொடங்கிய இவர், ஒரு நடிகராக 300 க்கும் மேற்பட்ட படங்களில் நடித்தார். 1998 ஆம் ஆண்டில், *பூமி தாயா சோச்சலா மாகா* படத்திற்கு தயாரிப்பாளராக மாறினார். *மதானா* என்றப் படத்தின் மூலம் இயக்குநராக அறிமுகமானார். ஜெய் ஜெகதீஷின் குறிப்பிடத்தக்க சில படங்களில் காளி மாத்து (1981), பெங்கியல்லி அரலிடா ஹூவு (1983), பந்தனா (1984), மதுவே மாடு தமாஷே நோடு (1986) மற்றும் கர்ஜேன் (1981) ஆகியவை அடங்கும். இவரது கோதிகலு சார் கோதிகலு திரைப்படம் சிறந்த படத்திற்கான பிலிம்பேர் விருதை வென்றது. அவர் வகயாமா கராத்தே-டோ இந்தியாவின் தலைவராவார்.

தனிப்பட்ட வாழ்க்கை
------------------

இவர் தனது முதல் மனைவி ரூபாவை விவாகரத்து செய்துவிட்டு  பின்னர் இயக்குனர் ராஜேந்திர சிங் பாபுவின் சகோதரியான நடிகை விஜயலட்சுமியை மணந்தார். இவர்களுக்கு வைபவி, வைநிதி வைசிரி என்ற மூன்று மகள்கள் உள்ளனர்.

குறிப்புகள்
-----------

1. ↑  "Happy Birthday Jai Jagadish!!". 29 June 2011. .
2. ↑  "Jai Jagdish advice to Sudeep". 26 April 2011. .
3. ↑  "Actor Jai Jagadish Filmography". .
4. ↑  "Archived copy". .

வெளி இணைப்புகள்
---------------

* ஐ.எம்.டி.பி இணையத்தளத்தில் Jai Jagadish
* Biography of Jai Jagadish பரணிடப்பட்டது 2016-03-04 at the வந்தவழி இயந்திரம்
ஒரு **கார்பன்-பசை எலக்ட்ரோடு** (**Carbon-paste electrode**) கடத்தும் தன்மையுடைய கிராபைட்டுத்தூள் மற்றும் ஒட்டும் திரவத்தின் கலவையிலிருந்து தயாரிக்கப்படும் மின்முனை ஆகும்.  இந்த மின்முனைகளை உருவாக்குவதற்கு எளிதானதாகவும் எலக்ட்ரான் பரிமாற்றத்திற்கு எளிதில் புதுப்பிக்கக்கூடிய மேற்பரப்பை வழங்குவதாகவும் உள்ளது. கார்பன் பசை மின்முனைகள் பன்முகக் கார்பன் மின்முனைகளின் சிறப்புக் குழுவைச் சேர்ந்தவை. இந்த மின்முனைகள் முக்கியமாக வோல்டாஅளவியல் அளவீடுகளுக்கு பரவலாகப் பயன்படுத்தப்படுகின்றன; இருப்பினும், கார்பன் பசை அடிப்படையிலான உணரிகள் கூலோஅளவியலிலும் பொருந்தும்.

நன்மைகள்
--------

கார்பன் பசை மிகக் குறைந்த செலவில் எளிதாகப் பெறக்கூடியவையாக இருப்பதாலும் பிற சேர்மங்களின் கலவையுடன் மாற்றியமைக்கப்பட்ட மின்முனைப் பொருளைத் தயாரிப்பதற்கு ஏற்றதாகவும் இருப்பதால் இவ்வகை மின்முனைகள் மிகவும் பிரபலமானவையாக உள்ளன. மின்முனைக்கென இருக்க வேண்டிய சில முன் தீர்மானிக்கப்பட்ட பண்புகளை இவ்வகை மின்முனைகள் அளிக்கின்றன. இந்த வழியில் செய்யப்பட்ட மின்முனைகள் கனிம மற்றும் கரிம மின் வேதியியல் இரண்டிற்கும் மிகவும் தேர்ந்தெடுக்கப்பட்ட உணரிகளாகவும் விளங்குகின்றன. கார்பன் பசை, கண்ணாடி கார்பன் பசை, கண்ணாடி கார்பன் போன்றவை மாற்றியமைக்கப்படும் மின்முனைகள் வேதியியல்ரீதியாக மாற்றியமைக்கப்பட்ட மின்முனைகள் என்று அழைக்கப்படுகின்றன. வேதியியல்ரீதியாக மாற்றப்பட்ட மின்முனைகள் கனிம மற்றும் கரிம இனங்களின் பகுப்பாய்விற்குப் பயன்படுத்தப்பட்டுள்ளன.

குறைபாடுகள்
-----------

கார்பன் பசை மின்முனைகளின் மிகப்பெரிய குறைபாடு, நடைமுறைப் பகுப்பாய்வில் அவற்றின் பொருந்தக்கூடிய தன்மையைக் கட்டுப்படுத்துகிறது. கார்பன் பசை அடிப்படையிலான மின்முனைகளுடன் வேலை செய்வதில் வெற்றி என்பது பயனரின் அனுபவத்தைப் பொறுத்தது. எந்த வகையான திட மின்முனைகளுக்கும் இது உண்மையாக இருந்தாலும், கார்பன் பசை மின்முனைகள் ஒரு விதிவிலக்கான வழக்காக இருக்கிறது. வணிக ரீதியாக கிடைக்கக்கூடிய திட மின்முனைகளுக்கு மாறாக, ஒவ்வொரு உற்பத்தியாளரிடமிருந்தும் கிடைக்கக்கூடிய அனைத்து தயாரிப்புகளுக்கும் அடிப்படை மின்வேதியியல் பண்புகள் ஒப்பிடக்கூடியனவாக இருந்தாலும் ஒவ்வொரு கார்பன் பசை மின்முனை அலகும் தனித்த ஒன்றாகும். இவற்றின் இயற்பியல், வேதியியல் மற்றும் மின்வேதியியல் பண்புகள் ஒரு தயாரிப்பில் இருந்து மற்றொன்றுக்கு வேறுபடலாம். இந்த காரணத்திற்காக ஒவ்வொரு தனித்த மின்முனையும் தனித்தனியாக அளவீடு செய்யப்பட வேண்டும். ஆராய்ச்சி சூழலில் இது ஒரு பிரச்சினையாக இல்லாவிட்டாலும் கூட, உற்பத்தி சேவையில் இவ்வாறு செய்வது கணிசமான சுமையாக இருக்கும்.

மேற்கோள்கள்
-----------

1. ↑  Grygar, Tomáš; Marken, Frank; Schröder, Uwe; Scholz, Fritz (2002), "Electrochemical Analysis of Solids. A Review", *Collection of Czechoslovak Chemical Communications*, pp. 163–208, doi:10.1135/cccc20020163 `{{citation}}`: Missing or empty `|url=` (help)
2. ↑  Sanghavi, Bankim; Srivastava, Ashwini (2010). "Simultaneous voltammetric determination of acetaminophen, aspirin and caffeine using an in situ surfactant-modified multiwalled carbon nanotube paste electrode". *Electrochimica Acta* **55** (28): 8638–8648. doi:10.1016/j.electacta.2010.07.093.
**சுற்றுச்சூழல் மண் அறிவியல்** என்பது மனிதர்களுக்கும் மட்கோளம், உயிர்க்கோளம் , பாறைக்கோளம் , நீர்க்கோளம், வளிமண்டலத்துக்கும் இடையிலான ஊடாட்டங்களைப் பற்றிய ஆய்வு ஆகும். சுற்றுச்சூழல் மண் அறிவியல் பின்வருவனவற்றை உள்ளடக்கிய புலத்தின் அடிப்படை, பயன்பாட்டுக் கூறுகளை உள்ளடக்கியதாகும். இடைநீரகங்கள், மேற்பரப்பு நீர் தரம் - வடோஸ் மண்டல செயல்பாடுகள், கழிவு வடிகால் களப்புல மதிப்பீடு,ம் செயல்பாடும், கழிவுநீரின் நில தூய்மிப்பு, புயல் நீர், அரிப்புக் கட்டுப்பாடு - உலோகங்களாலும் பூச்சிக்கொல்லிகளாலும் மண் மாசுபடுதல், மண்ணின் மாசுநீக்கம், அழிவநிலங்களை மீட்டெடுப்பது - மண் தரமிறக்கம், ஊட்டச்சத்து மேலாண்மை - மண்ணிலும் நீரிலும் நச்சுயிரிகள், குச்சியிரிகளின் இயக்கம், உயிரியல் மறுசீராக்கம், தீங்கான மாசுபடுத்திகளை சீரழிக்கக்கூடிய மண் நுண்ணுயிரிகளின் வளர்ச்சிக்கான மூலக்கூறு உயிரியல், மரபணு பொறியியலின் பயன்பாடு, நிலப் பயன்பாடு, புவி வெப்பமடைதல், அமில மழை, மனித உருவாக்க மண் ஆய்வு,. சுற்றுச்சூழல் மண் அறிவியலில் செய்யப்படும் பெரும்பாலான ஆராய்ச்சிகளின் படிமங்கள் ஆகியவற்றைப் பயன்படுத்துவதன் வழியாக உருவாக்கப்படுகின்றன.

மேலும் காண்க
------------

* மண் செயல்பாடுகள்

மேற்கோள்கள்
-----------

1. ↑  Chen, Hongwei; An, Jing; Wei, Shuhe; Gu, Jian; Liang, Wenju (2015). "Spatial Patterns and Risk Assessment of Heavy Metals in Soils in a Resource-Exhausted City, Northeast China". *PLOS ONE* **10** (9): e0137694. doi:10.1371/journal.pone.0137694. பப்மெட்:26413806. Bibcode: 2015PLoSO..1037694C.
2. ↑  Ziadat, Feras Mousa; Yeganantham, Dhanesh; Shoemate, David; Srinivasan, Raghavan; Narasimhan, Balaji; Tech, Jaclyn (2015). "Soil-Landscape Estimation and Evaluation Program (SLEEP) to predict spatial distribution of soil attributes for environmental modeling". *International Journal of Architectural and Biological Engineering* **8** (3): 158–172. doi:10.3965/j.ijabe.20150803.1270.

நூல்தொகை
--------

வெளி இணைப்புகள்
---------------
**வேம்படீ சதாசிவபிரம்மம்**  ( *Vempati Sadasivabrahmam* ) சுருக்கமாக சதாசிவபிரம்மம் (பி: 1905 - டி: 1968) தெலுங்குத் திரைப்படத்துறையின் ஆரம்ப காலத்தில் திரைப்படங்களில் கதை வசனங்கள் மற்றும் பாடல்களை எழுதியவராவார்.

வாழ்க்கை வரலாறு
---------------

இவர் சென்னை மாகாணத்தின் (தற்கால ஆந்திரப் பிரதேசம்) வடகிழக்குப் பகுதியிலுள்ள கிழக்கு கோதாவரி மாவட்டத்தின் துனி என்ற ஊரில் வேம்படீ பிரம்மசாத்திரி, வெங்கம்மா ஆகியோரின் மூன்றாவது மகனாகப் பிறந்தார். பஞ்ச காவியங்களைப் படித்த இவர் சமசுகிருதம் மற்றும் தெலுங்கு மொழிகளில் தேர்ச்சி பெற்றிருந்தார். இவர் அஷ்டாவதானங்களையும் சதாவதானங்களையும் நிகழ்த்தினார். உரைநடை மற்றும் வசனத்தை எழுதி குழந்தைக் கவிஞராக அறியப்பட்டார்.

1928 ஆம் ஆண்டில், தனது 23 வயதில், ஸ்ரீகாகுளத்தைச் சேர்ந்த ஜனகாம்மாவை மணந்தார். அப்போது அவளுக்கு எட்டு வயது. திருமணமான பிறகு, இவர் தனது மனைவியை துனியிலேயே விட்டுவிட்டு சுதந்திர போராட்டத்தில் குதித்தார். அல்லூரி சீதாராமராஜ் என்பவர் மேற்கொண்ட சதித்திட்டங்களில், குறிப்பாக ராம்பச்சோடவரம் போன்ற போராட்டங்களில் பங்கேற்றார். பின்னர் காங்கிரசு கட்சியில் சேர்ந்தார். 1930ஆம் ஆண்டின் உப்பு சத்தியாக்கிரகத்தில் பங்கேற்ற இவர் சில மாதங்கள் சிறையில் அடைக்கப்பட்டார். சிறையில், தேசபக்தி கவிதைகளையும் பாடல்களையும் எழுத ஆரம்பித்தார். அன்றைய காங்கிரசின் போராட்டங்களில் பங்கேற்ற இவர், கதைச் செயல்பாட்டில் காவிய பிரசங்கங்களைப் பாடுவதன் மூலம் மக்களை ஊக்குவிப்பதில் தனது பங்கைக் கொண்டிருந்தார்.

இராசா சாண்டோ இயக்கத்தில் 1941ஆம் ஆண்டு வெளிவந்த "சுதாமணி" என்றத் திரைப்படத்தில் அறிமுகமானார். இந்த வெற்றிகரமான படத்திற்கான கதை, வசனங்கள் மற்றும் பாடல் வரிகளை இவர் எழுதினார்.

இவர் சனவரி 1, 1968 அன்று சென்னையில் காலமானார்.

திரைப்படவியல்
-------------

1. பலே ராமுடு (1956) (உரையாடல்)
2. ஒன்றே குலம் (1956) (கதை)
3. லவகுசா (1963) (பாடல்)

மேற்கோள்கள்
-----------

1. ↑  Sadasivabrahmam Vempati, Luminaries of 20th Century, Part II, Potti Sriramulu Telugu University, Hyderabad, 2005, pp: 912–13.
2. ↑  Film News Anandan (23 October 2004) (in Tamil). *Sadhanaigal Padaitha Thamizh Thiraipada Varalaru*. Chennai: Sivakami Publishers. Archived from the original on 30 June 2017. .

வெளி இணைப்புகள்
---------------

* ஐ.எம்.டி.பி இணையத்தளத்தில் வேம்படீ சதாசிவபிரம்மம்
* Article by Raavi Kondala Rao in పాత బంగారం series
[*தொடர்பிழந்த இணைப்பு*]

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
***ரீடர்ஸ் டைஜஸ்ட் (Reader's Digest)*** என்பது ஒரு அமெரிக்க பொது - குடும்பப் பத்திரிகை ஆகும், இது ஒரு ஆண்டுக்கு பத்து தடவை வெளியிடப்பட்டது. முன்னர் இதன் தலைமையகம் நியூயார்கின், சாப்பாக்வாவில் செயல்பட்ட நிலையில் தற்போது மன்ஹாட்டனின் மிட் டவுனில் தலைமையிடம் உள்ளது. இந்த இதழ் 1920 ஆம் ஆண்டில் டிவிட் வாலஸ் மற்றும் லிலா பெல் வாலஸ் ஆகியோரால் நிறுவப்பட்டது.
பல ஆண்டுகளாக, ரீடரின் டைஜஸ்ட் அமெரிக்காவில் அதிக அளவில் விற்பனையான பொழுதுபோக்கு இதழாக இருந்தது; இதை 2009 இல் பெட்டர் ஹோம் அண்டு கார்டன் இதழ் முந்தியது. மேடையார்க் ஆய்வின்படி (2006), ரீடரின் டைஜெஸ்ட் இதழானது ஃபார்ச்சூன், தி வால் ஸ்ட்ரீட் ஜர்னல், பிசினஸ் வீக் மற்றும் இன்க் ஆகியவற்றைக் காட்டிலும் 100,000 டாலர் குடும்ப வருமானம் கொண்ட வாசகர்களில் அதிகமான வாசகர்களைக் கொண்டுள்ளது.

ரீடர்ஸ் டைஜெஸ்ட்டின் உலகளாவிய பதிப்புகள் 70 க்கும் மேற்பட்ட நாடுகளில் 21 மொழிகளில் 49 பதிப்புகளொடு கூடுதலாக 40 மில்லியன் மக்களைச் சென்றடைந்தது. இக்காலகட்டத்தில் இந்த இதழ் உலகின் 10.5 மில்லியன் எண்ணிக்கையில் விற்பனையைக் கொண்டிருந்தது, இது உலகின் மிகப்பெரிய அளவில் விற்பனையாகும் இதழாக இருந்தது.

மேலும் இது புடையெழுத்து, எண்ணியல், ஒலிவடிவு, மற்றும் ரீடரின் டைஜெஸ்ட் லார்ஜ் பிரிண்ட் என்ற பெயரில் பெரிய எழுத்தில் வெளியிடப்படுகிறது. இந்த பத்திரிகை கையடக்கமானதாக, பிற அமெரிக்கப் பத்திரிகைகளில் கிட்டத்தட்ட பாதி அளவு கொண்டது. எனவே, 2005 இன் கோடைக் காலத்தில், அமெரிக்கப் பதிப்பானது "உங்கள் பாக்கெட்டில் அமெரிக்கா" என்ற முழக்கத்தை ஏற்றுக்கொண்டது. 2008 சனவரியில், இந்த முழக்கம் "நல் வாழ்க்கை பகிர்வு" என மாற்றப்பட்டது.

வரலாறு
------

இந்த இதழைத் துவங்கிய, 35 ஆண்டுகள் வரைக்கும், விலையில் எவ்வித மாறுதலும் செய்யவில்லை. இதனால், வாசகர்களிடம் நன்மதிப்பையும், நம்பிக்கையையும் பெறமுடிந்தது. அவரவர்க்கு விருப்பமான பகுதி, இன்ன இன்ன பக்கங்களில் இருக்கும் என்ற நிச்சயமும், வாசகர்களை வெகுவாகக் கவர்ந்தது, அதன் வாசகர்களிடம் இந்தப் பழக்கம், இன்னமும் மாறவில்லை.

இந்த நவீன அவசர உலகில், எதையும் பொறுமையாக, விரிவாகப் படித்துக் கொண்டிருக்க, பெரும்பாலான வாசகர்களுக்கு, நேரம் கிடைக்காது என்பதை உணர்ந்த டேவிட் வேலஸ், எவ்வளவு விரிவான கட்டுரையையும், சுருக்கி, சுவை குன்றாது கொடுக்கத் தூண்டினார். இந்தத் திறன்தான் இன்றும், இந்த இதழுக்கு உறுதுணையாக இருப்பதுடன், வெற்றிக்கும் வித்தாக ஆனது.

மேற்கோள்கள்
-----------

1. ↑  "Consumer Magazines". Alliance for Audited Media.. பார்த்த நாள்: 6 October 2016.
2. ↑  Doran, James (17 November 2006). "Reader's Digest Sold to Private Equity Firm for $2.4bn". *தி டைம்ஸ்* (London).. பார்த்த நாள்: 24 October 2008.
3. ↑  "ரீடர்ஸ் டைஜஸ்ட் (Readers Digest) வெற்றியாக வெளியாவதன் உண்மை!". *கட்டுரை* (கீற்று). 09 ஜூன் 2017.. பார்த்த நாள்: 11 சூன் 2017. 
[*தொடர்பிழந்த இணைப்பு*]
**கேசவரெட்டி** (ஆங்கிலம்: *Kesava Reddy*, தெலுங்கு: పి కేశవ రెడ్డి ) என்பவர் நன்கறியப்பட்ட தெலுங்கு நாவல் எழுத்தாளர் ஆவார். இவர் ஆந்திரமாநிலத்தில் பிறந்தவர். இந்தியாவின் முக்கிய சமூகப்பிரச்சினைகளான வறுமை, சமத்துவம் இன்மை, மக்களிடையே பரவலாக உள்ள மூடநம்பிக்கைகள் பற்றி தன் எழுத்துக்களில் பேசினார். சமூகப்பொறுப்புகளின்பால் மக்களை உந்தித் தள்ளினார். இவர் கருத்து வாதங்களையும் பிரபல தெலுங்கு இலக்கிய உத்திகளையும் வெற்றிகரமாகத் தன் படைப்புகளில் இணைத்தார்.

வாழ்க்கை
--------

கேசவரெட்டி ஆந்திரமாநிலத்தில் சித்தூர் மாவட்டத்தில் உள்ள தாளப்புள பள்ளி என்ற கிராமத்தில் ரங்கா ரெட்டி என்ற விவசாயிக்கு மகனாகப்பிறந்தார். தன் ஆரம்ப காலக் கல்வியை திருப்பதி ஸ்ரீவெங்கடேஸ்வரா பல்கலைக்கழகத்தில் பயின்றார். இளநிலை மருத்துவப்படிப்பினை பாண்டிச்சேரி பல்கலைக்கழகத்தில் பயின்றார். தோல் நோய் தொடர்பான முதுகலைப்படிப்பினை கிருத்துவ மருத்துவக்கல்லூரியிலும் பயின்றார்.

மருத்துவப்பணி
-------------

நிஜமாபாத் தீச்சா பள்ளி விக்டோரியா மருத்துவமனையில் மருத்துவ அலுவலராக பணியாற்றினார். 2015 ல் தெலுங்கானா மாநிலம் நிஜமாபாத் நகரத்தில் இயற்கை எய்தினார்.

படைப்புகள்
----------

இவரின் நாவல்கள் கீழே பட்டியலில் உள்ளன

| ஆண்டு | தலைப்பு | மொழி | விருதுகள் |
| --- | --- | --- | --- |
| 1975 | *பணிசாலு - பகவானுவாச்சா - 2 நெடுங்கதைகள் ஒரு தொகுதியாக வெளியிடப்பட்டுள்ளது.* | தெலுங்கு |  |
| 1979 | *குஸ்ர தேவதை* | தெலுங்கு |  |
| 1979 | *சமாசாணம் துண்ணீரு* | தெலுங்கு |  |
| 1980 | *அதாடு அடவினி ஜெயிச்சாடு* | தெலுங்கு |  |
| 1982 | *இராமுடு நாடு ராஜ்யமுண்டாடி* | தெலுங்கு |  |
| 1982 | *அழகு நகரம்* | தெலுங்கு |  |
| 1996 | *மொகவானி பிள்ளன கொருகி* | தெலுங்கு |  |
| 1996 | *சிவாரி குடைஸ்* | தெலுங்கு |  |
| 2008 | *முனியம்மா* | தெலுங்கு |  |
| 2013 | *மொகவானி பிள்ளன கொருவி: ஒன்டிலுவின் பலாடு* | ஆங்கிலம் |  |
|

மேற்கோள்கள்
-----------

1. ↑  Datta, Amaresh (1987). *Encyclopaedia of Indian Literature: K to Navalram*. சாகித்திய அகாதமி. பக். 2738.

வெளி இணைப்புகள்
---------------

* Akasavani Nizamabad நேர்முகம் குறித்த காணொளிகள்
* Review of Novel Athadu Adavini Jayinchaadu குறும்படங்கள்
* Antakriyalu குறும்படங்கள்
**2023 மொராக்கோ நிலநடுக்கம்** (*2023 Morocco earthquake*) 2023 ஆம் ஆண்டு செப்டம்பர் மாதம் 8 ஆம் தேதியன்று இரவு அட்லாண்டிக்கு மற்றும் மத்தியதரைக் கடல் எல்லையை ஒட்டிய வட ஆப்பிரிக்க நாடான மொராக்கோவில் இரவு 11.11 மணிக்கு மக்கள் தூக்கத்தில் இருந்த போது நிலநடுக்கம் ஏற்பட்டது. நிலநடுக்கம் சுமார் 20 நொடிகள் நீடித்ததாக கூறப்படுகிறது. மொராக்கோ நாட்டின் பல பகுதிகளில் நில அதிர்வுகள் உணரப்பட்டது. சக்திவாய்ந்த இந்நில நடுக்கத்தில் 296 எண்ணிக்கைக்கும் மேற்பட்டோர் பலியாகி உள்ளதாக செப்டம்பர் மாதம் 9 ஆம் தேதியன்று காலையில் தகவல்கள் வெளியாகின. 153 பேர் காயம் காரணமாக மருத்துவமனையில் அனுமதிக்கப்பட்டுள்ளனர். மீட்பு பணிகள் தொடர்ந்து நடைபெற்று வரும் நிலையில் உயிரிழப்பு எண்ணிக்கை மேலும் அதிகரிக்கக் கூடும் எனவும் தெரிவிக்கப்பட்டு உள்ளது.

மராகேசூக்கு தென்மேற்கே 71 கிமீ (44 மைல்) தொலைவில் உள்ள அட்லசு மலைத்தொடரின் உயரமான பகுதியான கிராண்டு அட்லசு பகுதியில் 18.5 கிலோமீட்டர் ஆழத்தில் 6.9 ரிக்டர் அளவில் இந்த நிலநடுக்கம் பதிவானதாகவும் அமெரிக்க புவியியல் ஆய்வு மையம் தெரிவித்துள்ளது. பல கட்டிடங்கள் இடிந்து விழுந்து நகரமே கட்டிடக் குவியலாக காட்சியளிப்பதாகவும் செய்திகள் தெரிவிக்கின்றன.

மேற்கோள்கள்
-----------

1. ↑  "மொராக்கோ நிலநடுக்கம்: நொடியில் சரிந்த கட்டடங்கள் - தூக்கத்தில் பறிபோன உயிர்கள் - நள்ளிரவில் நடந்தது என்ன?" (in ta). 2023-09-09. .
2. ↑  தினத்தந்தி (2023-09-09). "மொராக்கோ நிலநடுக்கம்: உயிரிழந்தவர்களின் குடும்பத்தினருக்கு பிரதமர் மோடி இரங்கல்" (in ta). .
3. ↑  "மொராக்கோவில் சக்திவாய்ந்த நிலநடுக்கம் 296 பேர் பலி". தினமணி.. பார்த்த நாள்: 9 September 2023.
4. ↑  "Morocco earthquake: 296 killed as buildings damaged" (in en-GB). 2023-09-08. .
5. ↑  Eljechtimi, Ahmed (2023-09-09). "Powerful earthquake kills 'at least' 296 in Morocco, govt says" (in en). .

வெளி இணைப்புகள்
---------------

* ReliefWeb's main page for this event.
எடி ஆகஸ்ட் சினீடரின் (1911-1940) இறப்புச் சான்றிதழ், நியூயார்க்கில் வழங்கப்பட்டது.
**இறப்புச் சான்றிதழ்** ( death certificate) என்பது ஒரு மருத்துவரால் வழங்கப்படும் ஒரு சட்ட ஆவணம் அல்லது அரசாங்க குடிமைப் பதிவு அலுவலரால் வழங்கப்படும் ஓர் ஆவணம் ஆகும். ஒரு நபரின் இறப்புக்கான தேதி, இடம் மற்றும் காரணத்தை அதிகாரப்பூர்வ பதிவேட்டில் உள்ளிடப்படுகிறது.

விருப்புறுதிச் சான்றிதழுக்கு விண்ணப்பிக்கும் போது உத்தியோகபூர்வ இறப்புச் சான்றிதழ் பொதுவாக வழங்கப்பட வேண்டும். அரசுப் பதிவு அலுவலகம், இறப்புச் சான்றிதழைத் தாக்கல் செய்யாது, தேர்தல் பதிவுகள், அரசுப் பலன்கள், கடவுச்சீட்டுப் பதிவுகள், பரம்பரைப் பரிமாற்றம் போன்ற பதிவுகளை அரசு முகமைகள் புதுப்பிப்பதற்காக, இறப்பு விவரங்களை அவற்றுக்கு அளிக்க வேண்டும்.

சான்றிதழின் தன்மை
-----------------

 இறப்புச் சான்றிதழ் 1945 ஏப்ரல் 5, 1948 இல் வழங்கப்பட்டது
இறப்புச் சான்றிதழை வழங்குவதற்கு முன், இறப்புக்கான காரணத்தையும் இறந்தவரின் அடையாளத்தையும் சரிபார்க்க ஒரு மருத்துவர் அல்லது இறப்பு விசாரணை அதிகாரியின் சான்றிதழை அதிகாரிகள் வழக்கமாகக் கோருகின்றனர். ஒரு நபர் இறந்துவிட்டார் என்பது முற்றிலும் தெளிவாக இல்லாத சந்தர்ப்பங்களில் (வழக்கமாக அவரது உடல் உயிர் காப்புடன் பராமரிக்கப்படும்போது), மூளை இறப்பைச் சரிபார்க்கவும் பொருத்தமான ஆவணங்களை நிரப்பவும் ஒரு நரம்பியல் நிபுணர் பரவலாக அழைக்கப்படுவார். ஒரு மருத்துவர் தேவையான படிவத்தை உடனடியாக அரசாங்கத்திடம் சமர்ப்பிக்கத் தவறுவது குற்றமாகும் மற்றும் பயிற்சிக்கான உரிமத்தை அவர் இழப்பதற்கான காரணமாகவும் பெரும்பாலும் அமைகிறது. இறந்தவர்களின் பெயரில் மற்றவர்கள் தொடர்ந்து பொது நலன்களைப் பெறுவது அல்லது தேர்தலில் வாக்களிப்பது போன்ற கடந்தகால நிகழ்வுகள் நடக்காது தவிர்க்க இறப்புச் சான்றிதழ் அவசியமாகிறது.

மேலும் பார்க்கவும்
------------------

* பிறப்புச் சான்றிதழ்
* திருமணச் சான்றிதழ்

சான்றுகள்
---------

1. ↑  "Dead People Voting Throughout Florida". *WFTV Orlando* (VOLUSIA COUNTY, Fla.). 30 Oct 2008. ,.

வெளி இணைப்புகள்
---------------

* + Mortality Data from the U.S. National Vital Statistics System - See Methods - Data collection - for copies of death certificates and how to fill them.
	+ Magrane BP, Gilliland MGF, and King DE. Certification of Death by Family Physicians. American Family Physician 1997 Oct 1;56(5):1433-8. PubMedPMID 9337765
	+ Swain GR, Ward GK, Hartlaub PP. Death certificates: Let's get it right. American Family Physician February 15, 2005 PubMed
	+ Find Free Death Records gives details on how to apply for death records in each state.
	+ Online Death Indexes and Records lists some online death certificate indexes
	+ Where to Write for Vital Records (including Death Certificates) from the National Center for Health Statistics
**மோட்டூரு அனுமந்த இராவு** (*Moturu Hanumantha Rao*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு முதல் 2001 ஆம் ஆண்டு வரையிலான காலத்தில் இவர் வாழ்ந்தார். தென்னிந்தியாவின் ஆந்திரப் பிரதேச மாநிலத்தில் ஒரு பொதுவுடைமைக் கட்சித் தலைவராக இருந்தார்.

விசயவாடாவில் இருந்து வெளிவந்த பொதுவுடைமை இயக்கப் பத்திரிகையான பிரச்சாசக்தியின் நிறுவனர்-ஆசிரியர் என்று அறியப்படுகிறார். 1981 ஆம் ஆண்டு ஆகத்து மாதம் 1 ஆம் தேதியன்று இ.எம்.எசு நம்பூதிரிபாட்டு அவர்களால் முதல் இதழ் வெளியிட்டபோது, பி.சுந்தரய்யா தலைமையிலும், மோட்டூரு அனுமந்த இராவு ஆசிரியரின் தலைமையிலும் பிரச்சாசக்தி நாளிதழாக வெளிவந்தது.

(i) மெட்ராசு சட்டமன்றம் மற்றும் ஆந்திரப் பிரதேச சட்டமன்றம், 1952-55,

(ii) ஆந்திரப் பிரதேச சட்ட மேலவை, 1978-84 மற்றும்

(iii) மாநிலங்களவை 3-4-1988 முதல் 2-4-1994 வரை; தலைவர், தொழில்துறை தொடர்பான நாடாளுமன்ற நிலைக்குழு, மாநிலங்களவை , 1993-94; செயலாளர், சிபிஐ (எம்), 1964-82 ஆந்திரப் பிரதேச மாநிலக் குழு; சில நூல்களின் ஆசிரியர்.

மோட்டூரு அனுமந்த இராவு 2001 ஆம் ஆண்டில் இறந்தார்.

மேற்கோள்கள்
-----------

1. ↑  Prajasakti:
2. ↑  "Archive News". 2007-06-19. .
3. ↑  "Prajasakti Daily Celebrates Silver Jubilee". Pd.cpim.org. .
4. ↑  "Rajyasabha Members Biological Sketches 1952-2003". .
**பாரடைசியஸ் துடுப்பு வால் கரிச்சான்** (அறிவியல் பெயர்: *Dicrurus paradiseus paradiseus*) என்பது துடுப்பு வால் கரிச்சானின் துணையினம் ஆகும். இது தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது.

விளக்கம்
--------

பாரடைசியஸ் துடுப்பு வால் கரிச்சான் மைனா அளவில், நீண்ட துடுப்பு வாலுசன் சுமார் 60 செ.மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பாகவும் இருக்கும். இதன் உடல் பளபளப்பான கறுப்பு நிறத் தோற்றம் கொண்டது. இதன் தலையில் சிறிய பின் வளைந்த கொண்டை காணப்படும். வாலின் புற இறகுகள் இரண்டும் மெல்லிய கம்பி போல நீண்டு முடிவில் துடுப்புப் போல் அகன்று திருகிக்கொண்டு முடிந்திருக்கக் காண இயலும்.

பரவலும் வாழிடமும்
-----------------

பாரடைசியஸ் துடுப்பு வால் கரிச்சான் தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது. தென்னிந்தியாவில் மேற்குத் தொடர்ச்சி மலை சார்ந்த பகுதிகளில் உள்ள பசுங்காடுகளிலும், இலையுதிர் காடுகளிலும், சமவெளிகளிலும், மலைகளில் சுமார் 1200 மீட்டர் உயரம் வரையிலும் காணப்படுகிறது. மூங்கில் காடுகள், இரப்பர் தோட்டங்களிலும் காண இயலும்.

நடத்தை
------

இது வால்காக்கை, மரங்கொத்தி, ஈப்பிடிப்பான் முதலிய பறவைகளோடு சேர்ந்து இரைதேடி அலையும் பழக்கம் கொண்டது. இப்பறவை பலவகைப் பறவைகளைப் போல குரல் எழுப்பும் திறமை கொண்டது. இனப்பெருக்க காலத்தில் புலர்வதற்கு நெடு நேரம் முன்னதாகவே ஓயாது தொடர்ந்து டுங், டுங், டுங் எனக் கணீர் என்ற குரலில் கத்தியபடி இருக்கும். 
பூச்சிகள், சிறு வண்ணத்துப் பூச்சிகள், மலர்களில் உள்ள தேன் ஆகியவற்றை உணவாகக் கொள்ளும். 

இப்பறவை பெப்ரவரி முதல் மே முடிய இனப்பெருக்கம் செய்யும். குச்சிகள், வேர், நார் ஆகியவற்றைக் கொண்டு மரங்களின் பறங்களில் தொங்கும் கிளைகளில் சிலந்தி நூல் கொண்டு கூடு கட்டும். கூடுகளை தரையில் இருந்து ஊந்து முதல் 15 மீட்டர் உயரத்தில் காண இயலும். பாலேட்டு வெண்மையான செம்பழுப்புக் கறைகள் கொண்ட மூன்று முட்டைகளை இடும்.

மேற்கோள்கள்
-----------

1. ↑  "Orioles, drongos, fantails". *World Bird List Version 8.1* (International Ornithologists' Union). 2018. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27622246
* GBIF: 7340744
* iNaturalist: 722906
* ITIS: 924498

 |
**முதன்மை நடுவண் சாலை** அல்லது **எம். சி. ரோடு** கேரளத்தின் முதலாம் மாநில நெடுஞ்சாலை ஆகும். இது 240.6 கிலோமீட்டர் நீளத்தில் அமைந்துள்ளது. இதை கேரள அரசின் பொதுப்பணித் துறை *மா.நெ 1* (**SH 1**) என்று நிர்வகிக்கிறது. இது திருவிதாங்கூரின் திவானாக இருந்த கேசவதாச இராசாவினால் கட்டமைக்கப்பட்டது.

வழித்தடம்
---------

செங்கன்னூர் அருகே இந்த நெடுஞ்சாலை
திருவனந்தபுரத்தின் கேசவதாசபுரத்தில் தொடங்கி வெம்பாயம், வெஞ்ஞாறமூடு, கிளிமானூர், நிலமேல், சடையமங்கலம், ஆயூர், கொட்டாரக்கரை, அடூர், பந்தளம், செங்கன்னூர், திருவல்லா, சங்கனாச்சேரி, சிங்கவனம், கோட்டயம், ஏற்றுமானூர், குறவிலங்காடு,கூத்தாட்டுகுளம், மூவாற்றுப்புழை, கீழில்லம், பெரும்பாவூர், காலடி வழியாக அங்கமாலி வரை நீள்கிறது. இது அங்கமாலியில் 47 ஆவது தேசிய நெடுஞ்சாலையுடன் இணைகிறது. இது  திருவனந்தபுரம்,  கொல்லம்,  பத்தனந்திட்டா,  ஆலப்புழை,  கோட்டயம்,  எறணாகுளம் ஆகிய மாவட்டங்களைக் கடக்கிறது..

முதன்மைத்தன்மை
--------------

இது திருவிதாங்கூர் இராச்சியத்தின் தலைநகரை இராச்சியத்தின் பெரும்பாலான பெருநகரங்களுடன் இணைக்கும் முதன்மை நெடுஞ்சாலையாக அமைந்திருந்தது. சபரிமலை புனித யாத்திரை மேற்கொள்ளும் பலரும் இவ்வழியே உள்ள பல கோவில்களை வழிபட்ட வண்ணம் பயணிக்கின்றனர்.

வழியில் உள்ள நகரங்கள்
---------------------

* திருவனந்தபுரம்
* கிளிமானூர்
* கொட்டாரக்கரை
* அடூர்
* பந்தளம்
* செங்கன்னூர்
* திருவல்லா
* சங்கனாச்சேரி
* சிங்கவனம்
* கோட்டயம்
* ஏற்றுமானூர்
* குறுவிலங்காடு
* கூத்தாட்டுக்குளம்
* மூவாற்றுப்புழை
* பெரும்பாவூர்
* காலடி
* அங்கமாலி

மேற்கோள்கள்
-----------

1. ↑  "கேரள பொதுப் பணித் துறை - மாநில நெடுஞ்சாலை". கேரள பொதுப் பணித் துறை.. பார்த்த நாள்: 5 சனவரி 2013.

| * பா
* உ
* தொ
கேரள மாநில நெடுஞ்சாலை பிணையம் |
| --- |
| மாநில நெடுஞ்சாலைகள் | 
* 1
* 2
* 3
* 5
* 6
* 7
* 8
* 9
* 10
* 11
* 12
* 14
* 15
* 16
* 17
* 18
* 19
* 21
* 22
* 23
* 25
* 26
* 27
* 28
* 29
* 30
* 31
* 32
* 33
* 34
* 36
* 37
* 38
* 39
* 40
* 41
* 42
* 43
* 44
* 45
* 46
* 47
* 48
* 49
* 50
* 51
* 52
* 53
* 54
* 55
* 56
* 57
* 58
* 59
* 60
* 61
* 62
* 63
* 64
* 65
* 66
* 67
* 68
* 69
* 70
* 71
* 72
* 73
* 74
* 75
* 76
* 77

 |
| தொடர்புடையவை | 
* கேரள அரசின் பொதுப்பணித் துறை

 |
நீலப் பலகை
பிரபலங்கள் தங்கியிருந்த இல்லங்கள் மற்றும் வரலாற்றுச் சிறப்பு மிக்க பகுதிகளில் அந்நபர்களை அல்லது நிகழ்வுகளை நினைவுகூரும் வகையில் ஐக்கிய இராச்சியத்தில் நிறுவப்படும் நினைவுச் சின்னம் **நீலப் பலகை**

பிரித்தானியாவின் கலாச்சாரர் துறையைச் சார்ந்த இங்கிலீஷ் ஹெரிடேஜ் அமைப்பு இந்த பலகைகளை நிறுவி பராமரித்து வருகிறது. லண்டன் நகரில் காந்தி, சர்தார் வல்லபாய் பட்டேல் போன்ற தலைவர்கள் தங்கியிருந்த இல்லங்களுக்கு முன் நீலப் பலகை நிறுவப்பட்டுள்ளது. இந்திய பாதுகாப்புத் துறை மந்திரியாக இருந்து வந்த வீ.கே. கிருஷ்ண மேனன் தங்கியிருந்த இல்லத்தில் நீலப் பலகை நிறுவப்படவிருக்கிறது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Blue plaques***   
என்பதின் ஊடகங்கள் உள்ளன. 

* Blue plaque section of English Heritage's site – includes a searchable online list of London plaques
* Blue plaques of The Heritage Foundation பரணிடப்பட்டது 2013-02-18 at Archive.today
* Community-based project which documents plaques in the UK and overseas
* A list of Blue Heritage Plaques in Kingston upon Hull
* Cambridge City Council பரணிடப்பட்டது 2008-09-08 at the வந்தவழி இயந்திரம், United Kingdom – Blue Plaque Scheme
* Llanelli Community Heritage blue plaques
* London Plaques
*
**பாரதி முகர்ஜி** (Bharati Mukherjee) (சூலை 27, 1940 - சனவரி 28, 2017) ஒரு அமெரிக்க எழுத்தாளர் மற்றும் பெர்க்லியில் உள்ள கலிபோர்னியா பல்கலைக்கழகத்தின் ஆங்கிலத் துறையின் பேராசிரியராக இருந்தவர் ஆவார். இவர் பல நாவல்கள் மற்றும் சிறுகதைகளை எழுதியுள்ளார்.

ஆரம்ப வாழ்க்கை மற்றும் கல்வி
----------------------------

இவர் மேற்கு வங்காளம், கொல்கத்தாவில் பெங்காலி பிராமண குடும்பத்தில் பிறந்தார். பின்னர் இவர் தனது பெற்றோருடன் ஐரோப்பாவிற்கு சென்று சுதந்திரத்திற்கு பின்னர் 1950 களின் ஆரம்பத்தில் கல்கத்தாவிற்குத் திரும்பினார். அங்கு இவர் கொல்கத்தா லொரேட்டோ பள்ளியில் கல்வி கற்றார். இவர் இளங்கலை பட்டத்தை 1959 ல் கொல்கத்தா பல்கலைக்கழகத்திலும் பின்னர் 1961 ஆம் ஆண்டில் வடோதரா ,மகாராஜா சாயாஜிராவ் பல்கலைக்கழகத்தில் முதுகலை பட்டமும் பெற்றார். அடுத்து இவர் அமெரிக்காவின் அயோவா பல்கலைக்கழகத்தில் படிப்பதற்கு ஐக்கிய அமெரிக்கா சென்றார். இவர் 1969 ஆம் ஆண்டில் ஒப்பீட்டு இலக்கியத் துறையில் முனைவர் பட்டம் பெற்றார்.

தொழில்
------

கனடாவின் மொண்ட்ரியால் மற்றும் தொராண்டோ நகரங்களில் பத்தாண்டுகள் இருந்தனர். பிறகு, முகர்ஜி மற்றும் அவரது கணவர் கிளார்க் பிளேஸ் அமெரிக்காவிற்கு திரும்பினர். 1981 இன் சனிக்கிழமை இரவு வெளியான "சனிக்கிழமை இரவு" மற்றும் "ஒரு கண்ணுக்கு தெரியாத பெண்" என்ற புதினத்தை அவர் எழுதினார். முகர்ஜி மற்றும் ப்ளேஸ் இணைந்து *டேஸ் அண்ட் நைட்ஸ் இன் கல்கத்தா* (1977). 1987 *ம் ஆண்டு, "தி சாரோ அண்ட் த டெரர்: த ஹன்டிங் லெகஸி ஆஃப் தி ஏர் இந்தியா டிராஜிடி'* (ஏர் இந்தியா விமானம் 182) போன்ற புத்தகங்களை எழுதினார்கள்.

பல அறிவியல் புனைகதைகளையும் எழுதியுள்ளார். தவிரவும், முகர்ஜி மக்கில் பல்கலைக்கழகம், ஸ்கிட்மோர் கல்லூரி, குயின்ஸ் கல்லூரி மற்றும் நியூயார்க்கின் சிட்டி யுனிவர்சிட்டி போன்றவற்றில் பேராசிரியராக பணியாற்றினார். இவரது "தி *மிடில்மேன் அண்ட் அதர் ஸ்டோரிஸ்*" என்ற புத்தகத்திற்காக 1988 ஆம் ஆண்டின் தேசிய புத்தக விமர்சகர்கள் வட்ட விருதினை வென்றார். 989 ஆம் ஆண்டில் அமீனா மீருடனான நேர்காணலில் முகர்ஜி, தன்னை ஒரு அமெரிக்க எழுத்தாளர் என்றும், இந்திய வெளிநாட்டு வாழ் எழுத்தாளர் அல்ல என்றும் கூறினார். முகர்ஜி தனது 76வது வயதில் முடக்கு வாதம் மற்றும் இதயக் கோளாறினால் ஜனவரி 28, 2017 மன்ஹாட்டனில் இறந்தார்

விருதுகள்
---------

* 1988: தேசிய புத்தக விமர்சகர்கள் வட்ட விருது ("தி மிடில்மேன் அண்ட் அதர் ஸ்டோரிஸ்").

மேற்கோள்கள்
-----------

1. ↑  "Holders of the Word: An Interview with Bharati Mukherjee". Tina Chen and S.X. Goudie, University of California, Berkeley]
2. ↑  "Arts and Culture: Bharati Mukherjee: Her Life and Works". *PBS*, Interview with Bill Moyers, 05.02.2003
3. ↑  "Bharati Mukherjee Runs the West Coast Offense". Dave Weich, *Powells* Interview (April 2002)
4. ↑  Meer, Amanda  பரணிடப்பட்டது 2013-05-14 at the வந்தவழி இயந்திரம் Fall 1989, Retrieved May 20, 2013
5. ↑  "Novelist Bharati Mukherjee passes away". *India Live Today*. February 1, 2017.. பார்த்த நாள்: February 1, 2017.
6. ↑  Grimes, William (February 1, 2017). "Bharati Mukherjee, Writer of Immigrant Life, Dies at 76". *த நியூயார்க் டைம்ஸ்*.. பார்த்த நாள்: February 4, 2017.

வெளி இணைப்புகள்
---------------

* *இந்தியா:இன் வேர்டு இன் இமேஜ்*
* பாரதி முகர்ஜி என்ட்ரி தெ கனடியன் என்சைகுளோபீடியா
**உலக செவிலியர் நாள்** (*International Nurses Day*) உலக நாடுகளனைத்திலும் மே 12 ஆம் நாளன்று கொண்டாடப்பட்டு வருகின்றது. செவிலியர்கள் (தாதிகள்) சமூகத்திற்கு ஆற்றும் பங்களிப்பை சிறப்பாக நினைவுகூர இந்நாள் தேர்ந்தெடுக்கப்பட்டது.

பின்னணி
-------

உலக செவிலியர் அமைப்பு (*International Council of Nurses*) இந்நாளை 1965அம் ஆண்டிலிருந்து நினைவுகூருகிறது. 1953இல் ஐக்கிய அமெரிக்காவின் அரசு சுகாதாரத் திணைக்களத்தைச் சேர்ந்த அதிகாரியான டொரத்தி சதர்லாண்ட் (*Dorothy Sutherland*) என்பவர் இந்நாளை செவிலியர் நாளாக அறிவிக்க அன்றைய அதிபர் ஐசன்ஹோவருக்கு விடுத்த வேண்டுகோள் நிராகரிக்கப்பட்டது.

ஜனவரி 1974இல், நவீன தாதியியல் முறையை உருவாக்கிய இங்கிலாந்தைச் சேர்ந்த புளோரன்ஸ் நைட்டிங்கேல் அவர்களின் பிறந்த நாளான மே 12 ஆம் நாளை சிறப்பாக நினைவுகூர முடிவு செய்யப்பட்டது.

இங்கிலாந்தில் செவிலியர் நாள்
----------------------------

ஆண்டுதோறும் மே 12ஆம் நாளில் லண்டனில் உள்ள வெஸ்ட்மின்ஸ்டர் அபேயில் (*Westminster Abbey*) சம்பிரதாயபூர்வமாக இந்நாள் கொண்டாடப்படுகிறது. இங்குள்ள செவிலியர் மாளிகையில் உள்ள விளக்கு ஏற்றப்பட்டு அது அங்கு சமூகமளிக்கும் செவிலியர்கள் ஒவ்வொருவராலும் கைமாறப்பட்டு பின்னர் அது அங்குள்ள உயர்பீடத்தில் வைக்கப்படும். இது ஒரு செவிலியரில் இருந்து மற்றொருவருக்கு தமது அறிவைப் பரிமாறப்படுவதைக் குறிப்பதாகக் கருதப்படுகிறது.

செவிலியர் வாரம்
---------------

ஐக்கிய அமெரிக்காவிலும் கனடாவிலும் மே 9 இலிருந்து மே 15 வரை 1974 ஆம் ஆண்டிலிருந்து செவிலியர் வாரமாகக் கொண்டாடப்படுகிறது.

மேற்கோள்கள்
-----------

1. ↑  "தேசிய செவிலியர் நாள் 2007". *ஹோல்மார்க் பிரஸ்*.. பார்த்த நாள்: 12 மே 2007.
2. ↑  "நினைவுகூரல் சேவை". *புளோரன்ஸ் நைட்டிங்கேல் அமைப்பு*.. பார்த்த நாள்: 12 மே 2007.

வெளி இணைப்புகள்
---------------

* உலக செவிலியர் நாள் கையேடு பரணிடப்பட்டது 2010-04-12 at the வந்தவழி இயந்திரம் - (ஆங்கில மொழியில்)
**சேலம் துறைமுக மின் நிலையம்** (*Salem Harbor Power Station*) என்பது அமெரிக்காவின் மாசசூசெட்சு மாநிலத்திலுள்ள சேலம் நகரத்தில் அமைந்துள்ள ஓர் இயற்கை எரிவாயு எரியூட்டும் மின் உற்பத்தி நிலையமாகும். சேலம் துறைமுக நகரத்தில் 65 ஏக்கர் பரப்பளவில் இம்மின் நிலையம் அமைந்துள்ளது. இதே தளத்தில் காலாவதியான நிலக்கரி எரியூட்டும் ஆலையை மாற்றி 2018 ஆம் ஆண்டு முதல் இயற்கை எரிவாயு எரியூட்டும் நிலையமாக இந்நிலையம் செயல்படத் தொடங்கியது.

சேலம் துறைமுக மின் நிலையம் 1800 ஆம் ஆண்டுகளில் கடலிடமிருந்து மீட்டெடுக்கப்பட்ட நிலப்பகுதியில் அமைந்துள்ளது. முன்னதாக இப்பகுதி கப்பல்கள் மற்றும் படகுகளைக் கட்டி நிலைப்படுத்துவதற்காக அமைக்கப்படும் கப்பல்துறை மேடை மற்றும் நிலக்கரி களஞ்சியமாக இருந்தது. அசல் தொழிற்சாலையின் கட்டுமானம் 1950 ஆம் ஆண்டுகளில் தொடங்கியது. இத்தொழிற்சாலை பல முறை விரிவாக்கப்பட்டது.

2012 ஆம் ஆண்டிலிருந்த அசல் நிலக்கரி எரியூட்டும் தொழிற்சாலை
அசல் தொழிற்சாலையை விட இது சிறியதாகும். 40 ஏக்கர் நீர்முனை நிலத்தை எதிர்கால வளர்ச்சிக்கு பயன்படுத்த அமைவிடம் அனுமதிக்கிறது. 2012 ஆம் ஆண்டில் ஃபுட் பிரிண்ட் பவர் நிறுவனம் வாங்கிய 60 ஆண்டு பழமையான நிலக்கரி ஆலை 2014 ஆம் ஆண்டு மே 31 அன்று அகல்நிலைக்கு கொண்டு வரப்பட்டது. தொழிற்சாலையை இடிக்கும் பணிகள் 2016 ஆம் ஆண்டு நிறைவடைந்தன. அதே நேரத்தில் புதிய தொழிற்சாலை கட்டுவதற்கான பணிகள் தொடங்கின.

மேற்கோள்கள்
-----------

1. ↑  "Salem Harbor Footprint". .
2. ↑  "Salem power plant online". .
3. ↑  Helms, Chris (7 February 2013). "Salem Harbor Power Station CEO Touts Design of New Facility". *Marblehead Patch* (Salem, Massachusetts). Archived from the original on 30 ஜூன் 2013. .
***லைலா மஜ்னு*** 1949 ஆண்டில் வெளிவந்த தெலுங்கு வரலாற்றுத் திரைப்படத்தின் தமிழ் மொழிமாற்றத் திரைப்படம் ஆகும். பி. எஸ். ராமகிருஷ்ணாவின் இயக்கத்தில் வெளிவந்த இத்திரைப்படத்தில் நாகேசுவரராவ், பானுமதி முக்கிய பாத்திரங்களில் நடித்திருந்தனர். பாடல்களுக்கு சி. ஆர். சுப்பராமன் இசையமைத்திருந்தார். தமிழ்த் திரைப்படத்தில் வசனங்களையும் பாடல்களையும் எஸ். டி. சுந்தரம் எழுதியிருந்தார்.

நடிகர்கள்
---------

* அக்கினேனி நாகேஸ்வர ராவ் (கயாசு மஜ்னு)
* பானுமதி ராமகிருஷ்ணா (லைலா)
* முக்கமாலா (அமீர் சர்வார்)
* சி. எஸ். ஆர்.
* ஸ்ரீரஞ்சனி (ஜரீனா)
* சிவராவ் (அன்வர்)
* ஆரணி சத்யநாராயணா
* சீதாராம் (மௌலவி)
* ஹேமலதா (லைலாவின் தாயார்)
* சுரபி பாலசரசுவதி
* பேபி கிருஷ்ணவேணி (பால லைலா)
* சிட்டிபாபு (பால கயாசு)
* கே. பி. சுப்பாராவ்
* லலிதா
* பத்மினி

தகவல்கள்
--------

லைலா மஜ்னு திரைக்கதை ஊமைப் படமாக முதலில் 1922 ஆம் ஆண்டில் ஜே. ஜே. மதன் தயாரிப்பிலும், பின்னர் 1927 இல் மணிலால் ஜோசியின் இயக்கத்திலும் வெளிவந்தது. 1931 ஆம் ஆண்டில் கஞ்சிபாய் ரத்தோட் இயக்கத்தில் இந்தியில் பேசும் படமாக வெளிவந்தது. ஜே. ஜே. மதன் 1931 இல் மீண்டும் இந்தியில் வெளியிட்டார். 1936 இல் ஈஸ்ட் இந்தியா பிக்சர்சு பாரசீக மொழியில் வெளியிட்டது. 1940 இல் தர்மவீர் சிங் பஞ்சாபி மொழியில் வெளியிட்டார். 1941 இல் பஷ்தூ மொழியில் வெளியிடப்பட்டது. 1945 இல் சுவரன் லதா, நசீர் அகமது ஆகியோரின் நடிப்பில் வெளியான இந்தத் திரைப்படம் பெரும் வெற்றியடைந்தது.

1949 அக்டோபரில் இத்திரைப்படம் தெலுங்கில் வெளியிடப்பட்டு, பின்னர் தமிழில் மொழிமாற்றம் செய்யப்பட்டு 1949 நவம்பரில் வெளியிடப்பட்டது. 1950 இல் எஃப். நாகூரின் இயக்கத்தில் லைலா மஜ்னு என்ற பெயரில் டி. ஆர். மகாலிங்கம், எம். வி. ராஜம்மா ஆகியோரின் நடிப்பில் வெளிவந்தது. இதே திரைக்கதை 1953 இலும், 1976 இலும் (இந்தி, வங்காளம்), பின்னர் 1982 இலும் வெளிவந்தன.

மேற்கோள்கள்
-----------

1. 1 2  M. L. Narasimhan (1 September 2012). "Laila majnu (1949)". *தி இந்து*. Archived from the original on 24-05-2017.. பார்த்த நாள்: 31-01-2017.
2. ↑  ராண்டார் கை (19-02-2012). "Leila Majnu 1950". *தி இந்து*. Archived from the original on 14-08-2014.. பார்த்த நாள்: 24-05-2017.

* ராண்டார் கை (2 சனவரி 2006). "Tribute To A Legend". *தி இந்து*.. பார்த்த நாள்: 24-05-2017.

இவற்றையும் பார்க்க
------------------

* லைலா மஜ்னு

வெளி இணைப்புகள்
---------------

* இணையதள திரைப்பட தரவுத்தளத்தில் *லைலா மஜ்னு*
* யூடியூபில் Full Feature Film (Tamil)
**அந்தாரா தேவ் சென்** (Antara Dev Sen பிறப்பு 1963) ஒரு பிரித்தானிய-இந்திய பத்திரிகையாளர் ஆவார்.

சுயசரிதை
--------

அந்தாரா இங்கிலாந்தின் கேம்பிரிட்சுவில் பிறந்து டெல்லியிலும் பின்னர் கொல்கத்தாவிலும் தனது பள்ளிப்படிப்பை இந்தியாவிலும் (கொல்கத்தா) அமெரிக்காவிலும் படித்தார். சென் கல்கத்தாவில் உள்ள ஜாதவ்பூர் பல்கலைக்கழகம், அமெரிக்காவின் மாசசூசெட்ஸில் உள்ள சுமித் கல்லூரி மற்றும் ஆர்வர்டு பல்கலைக்கழகத்திலும் படித்தார். பின்னர் *ஹிந்துஸ்தான் டைம்ஸில்* சேர்ந்தார். *ஹிந்துஸ்தான் டைம்ஸின்* மூத்த தலைமை தொகுப்பாசிரியராக, ராய்ட்டர்ஸ் அறக்கட்டளையின் ஆய்வுதவுத் தொகை மூலம் ஆக்ஸ்போர்டு பல்கலைக்கழகத்தில் பயின்றார். இவர் கல்கத்தாவில் *உள்ள ஆனந்த பஜார் பத்ரிகா* *குழுமத்திலும், தில்லியில் உள்ள இந்தியன் எக்ஸ்பிரஸ் நிறுவனத்திலும்* பணியாற்றியுள்ளார், அங்கு மூத்த உதவி ஆசிரியராக இருந்தார்.

தில்லி திரும்பிய இவர் *தி லிட்டில் இதழைத்* தொடங்கி அதன் நிறுவன தலைமை தொகுப்பாசிரியராகவும் இருந்தார்.  இந்த இதழ் பெரும்பாலும் தெற்காசியா தொடர்பான இலக்கியக் கருப்பொருள்கள் பற்றிய கட்டுரைகளை வெளியிடுகிறது. இவர் ஓர் இலக்கிய விமர்சகர் மற்றும் மொழிபெயர்ப்பாளர், செய்தித்தாள் கட்டுரையாளர் மற்றும் ஊடகம், சமூகம், அரசியல், கலாச்சாரம் மற்றும் வளர்ச்சி பற்றிய வர்ணனையாளர் ஆவார். தெற்காசியா தொடரில் இருந்து TLM சிறுகதைகள் உட்பட பல புத்தகங்களை அவர் பதிப்பாசிரியராக இருந்துள்ளார். 

கல்வி மற்றும் சுகாதாரத்தில் பணிபுரியும் அறக்கட்டளையான பிரதிச்சியின் நிர்வாக அறங்காவலராக சென் உள்ளார்.

சான்றுகள்
---------

1. ↑  "About TLM". The Little Magazine. .
2. ↑  "Antara Dev Sen". The DSC prize for South Asian Literature. .
3. ↑  "Trustees of Pratichi Trust". .

வெளி இணைப்புகள்
---------------

* தி லிட்டில் இதழ்
* ஓப்பன் டெமாக்ரசி
* வேர்ட்ஸ் வித் அவுட் பார்டர்ஸ்
**புகைக் கறுப்பு நெடும்பாறைத் தகைவிலான்** (*Dusky Crag-Martin*, *Hirundo concolor*) 13 செ.மீ. புகைப் பழுப்பான இதன் வால் பிற தகைவிலான்களைப் போல நீண்டிராததாக சதுரமாக இருக்கும். மேல் உடம்பை விடமார்பும் வயிறும் பழுப்புக் குறைந்து மெல்லிதான கருப்புக் கோடுகளுடன் காணப்படும்.

காணப்படும் பகுதிகள், உணவு
-------------------------

மலைகளில் உயர்ந்து நிற்கும் செங்குத்தான பாறைகள், கோட்டைகள், பழங்காலக் கட்டிடங்கள், அணைக்கட்டுச் சுவர்கள் ஆகியவற்றில் இணையாகவோ சிறு குழுவாகவோ அலைந்து பறந்து, பறக்கும் வண்டுகளையும் சிறகுடைய பு+ச்சிகளையும் பிடித்துத் தின்னும். பறக்கும் போதும் சுவர்கள் மீது அமர்ந்து ஓய்வு கொள்ளும் போதும் *சிட், சிட்,.* என மென்குரலில் கத்தும்.

இனப்பெருக்கம்
-------------

பாறை தகைவிலான் குஞ்சுகள் புனே இந்தியா
கூடு கட்டச் சேற்று மண் கிடைக்கும் பருவத்தில் சேற்றைக் கொண்டு குகைகள், தொங்கும் பாறை இடுக்குகள், பால வளைவுகள் ஆகியவற்றில் கூடமைத்து 2 முதல் 4 முட்டைகள் இடும். இமயமலைச் சாரல்களைச் சார்ந்து இனப்பெருக்கம் செய்யும் பாறைத் தகைவிலான் குளிர்காலத்தில் நீலகிரி, கொடைக்கானல் மலைப்பகுதிகளிளுக்கு வலசை வரக்காணலாம்.

மேற்கோள்கள்
-----------

1. ↑  "Species factsheet *Hirundo concolor*". பன்னாட்டு பறவை வாழ்க்கை. .  Retrieved 4 April 2010
2. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:103

| உயிரின வகைப்பாட்டுஇனங்காட்டிகள் |
| --- |
| *Ptyonoprogne concolor* | 
* விக்கித்தரவு: Q2672660
* விக்கியினங்கள்: Ptyonoprogne concolor
* ADW: Ptyonoprogne\_concolor
* Avibase: 1DF380FB493F4BAB
* BirdLife: 22712246
* ஈபேர்டு: duscrm1
* GBIF: 7340278
* iNaturalist: 144790
* ITIS: 916670
* IUCN: 22712246
* என்.சி.பி.ஐ: 317152
* uBio: 13251
* Xeno-canto: Ptyonoprogne-concolor

 |
| *Hirundo concolor* | 
* விக்கித்தரவு: Q109578202
* GBIF: 5230769
* ITIS: 560462

 |
**கோம்பேட்டு** (*Kombat*) என்பது நமீபியா நாட்டிலுள்ள ஒர் சுரங்கம் ஆகும். இச் சுரங்கம் வடக்கு நமீபியா நகரின் ஒட்டாவி மலைத்தொடரின் தெற்கு விளிம்பில் அமைந்துள்ளது. ஒட்டாவிக்கு கிழக்கில் 37 கிலோமீட்டர் தொலைவில் தங்க நெடுஞ்சாலை எனப்படும் பி8 சாலையில் குரூட்போண்டெயின் நகரில் இச்சுரங்கம் அமைந்துள்ளது. கோம்பேட் சுரங்கப் பகுதியில் அதிகபட்சமாக 1000 பேருக்கு மேல் வசித்தனர். 2015 இல் கிட்டத்தட்ட இப்பகுதி தடைசெய்யப்பட்டது. இருப்பினும் கோம்பேட் தொடக்கப்பள்ளி குறைந்த மாணவர் எண்ணிக்கையுடன் தொடர்ந்து இயங்கி வருகிறது. எஞ்சியுள்ள குடியிருப்பு மக்களுக்காக இங்கு ஒரு மருத்துவமனையும் இயங்கி வருகிறது. 

கோம்பாட் சுரங்கத்திற்கு அருகில் கனிமங்கள் இருப்பது 1950 ஆம் ஆண்டு கண்டுபிடிக்கப்பட்டது. 1900 ஆம் ஆண்டுகளில் தாமிரத்தைப் பிரித்தெடுப்பதற்காக கோம்பாட் சுரங்கம் தொடங்கப்பட்டது. 1970 ஆம் ஆண்டுவரை திசுமெப் நிறுவனத்தின் கட்டுப்பாட்டில் இச்சுரங்கம் இயங்கியது. பின்னர் 1999 ஆம் ஆண்டு முதல் ஓங்கோபோலோ நிறுவனத்தின் கட்டுபாட்டிலும் பின்னர் 2006 முதல் இலண்டனை தலைமையிடமாகக் கொண்ட வெதர்லி இண்டர்நேசனல் பி.எல்.சி நிறுவனமும் இச்சுரங்கத்தை இயக்கின. அதன் பிறகு 2007 ஆம் ஆண்டு ஏற்பட்ட மழை வெள்ளத்தில் மூழ்கியதால் சுரங்கம் கைவிடப்பட்டு செயலற்றுப் போனது. 
2015 ஆம் ஆண்டில் நபீபிய வியாபாரி ஒருவர் இலாபத்துடன் நமீபிய அரசாங்கதிற்கு திரும்பவும் விற்பனை செய்யும் நோக்கத்துடன் சுரங்கத்தை 50 மில்லியன் நமீபிய டாலர் பணத்திற்கு இச்சுரங்கத்தை வாங்கினார்.

கோம்பேட்டு சுரங்கத்தில் கிடைத்த நம்பூலைட்டு என்ற ஓர் அரிய மணிக்கல். 0.7 x 0.6 x 0.4 செ.மீ அளவில் இம்மாதிரி உள்ளது.
தாமிரத்தை தவிர இச்சுரங்கத்தில் ஈயம் மற்றும் வெள்ளி படிவுகள் இருப்பதாக அறியப்பட்டது. கிளவ்கோசோரைட்டு உள்ளிட்ட அரிய கனிமங்களின் இருப்பிடமாக கோம்பேட் சுரங்கம் கருதப்படுகிறது.

* கோம்பேட்டில் கிடைத்த கார்பனேட்டு பாறைகோம்பேட்டில் கிடைத்த கார்பனேட்டு பாறை

மேற்கோள்கள்
-----------

1. 1 2 3  "Kombat Mine, Kombat, Grootfontein District, Otjozondjupa Region, Namibia". Mineralogy Database.. பார்த்த நாள்: 18 October 2012.
2. 1 2  Kahiurika, Ndankie (28 October 2015). "A ghost town called Kombat". *The Namibian*. .
3. 1 2  Neethling, Andre (5 May 2011). "What is happening at Kombat?". *Namibian Sun*. Archived from the original on 29 ஜனவரி 2013. .